ועדת הכספים, כנסת 24, פרוטוקול מספר 305, 2022-06-20 12:30

אלכס קושניר: חברים, סעיף שני בסדר היום, שינויים בתקציב.

אלכס קושניר: פנייה מספר 112-109, משרד החוץ.

גל אסף: אגף התקציבים.

גל אסף: הפנייה נועדה לתגבור משרד החוץ בסך של 115 מיליון שקלים בהוצאה נטו ו-4.5 תקני כוח אדם עבור פעילות הסיוע של מדינת ישראל באוקראינה ותגבור הפעילות הדיפלומטית ופעילות ההסברה במטה ובנציגות לצד התאמות לביצוע בתוכניות השונות.

גל אסף: עיקרי הפנייה: תוכנית 09-51-01, תפעול מטה בארץ, 4.5 תקני כוח אדם עבור העסקת עובדי לשכת ראש הממשלה החלופי במשרד החוץ.

גל אסף: תוכנית 09-51-02, תפעול הנציגויות בחוץ לארץ, 12 אלף אלפי שקלים.

גל אסף: תוכנית זו נועדה לסיוע הומניטרי לאוכלוסייה האזרחית באוקראינה לצד תגבור הפעילות שמבוצעת בתחום ההסברה בערוצים השונים, רשתות חברתיות, מיתוג וכדומה והעברה של העודפים המחויבים של המשרד לנושאים אסטרטגיים שעברו בסעיף 04 ובתיאום עם הוועדה אנחנו עכשיו מעבירים אותם למשרד החוץ עקב איחוד תחום הפעילות של המשרד לנושאים אסטרטגיים במשרד החוץ.

ינון אזולאי: שאלות.

ינון אזולאי: בפנייה הזאת אתה מעביר כאן גם העברה וגם עודפים?

גל אסף: כשהעברנו בסעיף 04, משרד ראש הממשלה, חלק מדברי ההסברה, אמרנו שבגלל שהמשרד לנושאים אסטרטגיים נסגר, אנחנו צריכים להעביר את העודפים בה הם נוצרו, עיין ערך בסעיף, ואז אנחנו מעבירים את זה למשרד החוץ.

ינון אזולאי: היכן נמצא היום המשרד לעניינים אסטרטגיים, במשרד החוץ?

גל אסף: בתוך משרד החוץ.

ינון אזולאי: כמה עובדים יש בו?

גל אסף: באזור ה-25 עובדים.

גל אסף: אותו מספר עובדים שהיה עת המשרד היה משרד עצמאי.

גל אסף: מינוס לשכת המנכ"ל ולשכת השר שזאת ההתייעלות.

ינון אזולאי: למה סגרתם אותו?

ינון אזולאי: במקום לשכת המנכ"ל הזה, הבאתם לשכת מנכ"ל של ראש ממשלה רזרבי.

גל אסף: ראש ממשלה חליפי, יש לו לשכת מנכ"ל ושר מצומצמת.

יצחק פינדרוס: מה יהיה אם ראש הממשלה החלופי לא יהיה שר?

יצחק פינדרוס: זה יכול להיות בעוד שבוע משהו מעשי.

ינון אזולאי: לא בטוח.

גל אסף: בהינתן השאלה, נתמודד איתה.

ינון אזולאי: אני רואה שיש כאן 4.5 תקני כוח אדם.

ינון אזולאי: מהיכן אתם מביאים אותם?

גל אסף: אנחנו מביאים אותם מהתוכנית של ראש הממשלה החליפי בסעיף 04.

ינון אזולאי: להיכן אתם לוקחים אותם?

גל אסף: להעסקה במשרד החוץ.

ינון אזולאי: איך יכול ראש הממשלה החליפי להסתדר בלי 4.5 אנשים?

גל אסף: בגלל שראש הממשלה החליפי ושר החוץ הוא אותו אדם, אפשר להעביר בין הלשכות ובעצם רוב הלשכה תהיה במשרד החוץ.

ינון אזולאי: אני באמת רוצה להבין.

ינון אזולאי: עד עכשיו היה במשרד החוץ והיה במשרד ש לראש הממשלה החליפי.

ינון אזולאי: התקנים האלה היו במשרד ראש הממשלה החליפי ואתם מעבירים אותם.

ינון אזולאי: מתי הם עוברים?

ינון אזולאי: הם כבר עברו או שבתקופה הזאת הם עוברים?

גל אסף: כל שנה אנחנו מעבירים אותם בשינויים.

גל אסף: בהתאם לשאלת חבר הכנסת פינדרוס, אנחנו מעבירים את זה לא בבסיס התקציב כדי שלא ייווצר מצב בו התקנים נשארים בלשכה ובהתאם לזהות של מי שהוא ראש הממשלה החליפי אנחנו משנים את התקנים.

משה גפני: אתם מורידים כסף ממעבר צה"ל לנגב.

משה גפני: למה?

גל אסף: יש לנו הורדה של 30 מיליון שקלים עקב התאמה לביצוע.

משה גפני: 31 מיליון.

גל אסף: בסוף אנחנו מתקצבים את זה בהתאם לביצוע של התוכניות.

גל אסף: בחלק מהמקומות יש עיכובים ואנחנו כאן מפנים את זה כמקור.

משה גפני: יש עיכובים במעבר צה"ל לנגב?

גל אסף: לא.

גל אסף: ברמת הביצוע התקציבי ולאו דווקא בהכרח בביצוע עצמו בפועל.

גל אסף: אני פחות יודע לפרט על זה.

גל אסף: אני כן יודע לומר שיש שם מעט עודפי תקציב.

משה גפני: זה בעייתי.

משה גפני: פתאום יהיה עיכוב בנושא של מעבר צה"ל לנגב.

גל אסף: אני אומר שיש שם מעט עודפי תקציב.

גל אסף: זה חלק מהפנייה שכאן אנחנו מציגים.

גל אסף: התאמת תקציב לביצוע.

ינון אזולאי: אני רואה כאן 115,985 שקלים.

ינון אזולאי: מהיכן זה מגיע?

ינון אזולאי: זה מהמשרד לנושאים אסטרטגיים?

גל אסף: חלק מזה מגיע מהמשרד לנושאים אסטרטגיים, חלק מגיע מהתאמה לתקציב ביצוע של מעבר צה"ל לנגב וחלק מגיע מתוכנית של התאמת פעילות הממשלה הרוחבית, משם מגיע התקציב של אוקראינה, תוכנית שנועדה בדיוק לפעולות ממשלתיות שלא חוזים אותן בתקציב ונותנים אותן בהתאם לביצוע, שזה התגבור בגין אוקראינה.

ינון אזולאי: מה החלק של משרד החוץ בתגבור מול אוקראינה?

ינון אזולאי: כמה כסף?

גל אסף: כ-53 מיליון שקלים.

ינון אזולאי: רק משרד החוץ.

ינון אזולאי: יש עוד משרדים אחרים שנותנים בצורה אחרת, כמו משרד הקליטה וכמו משרד הפנים.

גל אסף: נכון.

ינון אזולאי: במטרות השינוי אני רואה תפעול הנציגויות בחוץ לארץ.

ינון אזולאי: בסעיף 1 יש נאמר: "נושא סיוע ופיתוח מדינות מתפתחות במגוון תחומים כגון חקלאות וחינוך.

ינון אזולאי: התגבור מועבר בהתאם לביצוע בפועל של הפעולות השונות".

ינון אזולאי: תסביר את הסעיף הזה.

ינון אזולאי: אני רואה שיש השתתפות בהקמת בית חולים שדה.

ינון אזולאי: כל זה הולך לאן?

גל אסף: לאוקראינה.

גל אסף: זה חלק מהסיוע לאוקראינה.

גל אסף: נמצאת כאן נציגת משרד החוץ.

ינון אזולאי: תני לי הסבר לגבי הסיוע הזה.

ינון אזולאי: אני רואה שיש כאן

ינון אזולאי: סכום בסך 121,885 כאשר חלק ממנו – הייתי רוצה לדעת גם כמה – הולך לתגבור שנוצר לצורך הסיוע ההומניטרי.

ינון אזולאי: נכון?

סיגלית שי: כן.

ינון אזולאי: אני שואל מה אנחנו עושים בסיוע מבחינת החינוך והחקלאות .

סיגלית שי: בכל מה שקשור לסיוע לאוקראינה, יש מטוסים שמעבירים ציוד רפואי בהתאם לדרישות של האוקראינים, מעבירים מזון, מדובר על סיוע לבית חולים.

ינון אזולאי: בית חולים שדה.

ינון אזולאי: הבנתי.

ינון אזולאי: אני מסתכל על השורה התחתונה.

ינון אזולאי: שיתוף פעולה עם מדינות בנושא סיוע ופיתוח במדינות מתפתחות כגון חקלאות, בריאות, חינוך.

ינון אזולאי: כאן את לא מדברת על אוקראינה?

ינון אזולאי: זה משהו אחר?

סיגלית שי: זה משהו אחר.

ינון אזולאי: למה זה באותו סעיף מספר 1?

סיגלית שי: כי בשני המקרים מטפל בזה אגף מש"ב במשרד החוץ, המחלקה לשיתוף פעולה בין-לאומי.

סיגלית שי: זאת אותה יחידה שמטפלת גם בזה וגם בזה.

ינון אזולאי: הבנתי.

משה גפני: למה בית חולים שדה זה משרד החוץ?

משה גפני: זה לא משרד הבריאות?

סיגלית שי: זה היה פרויקט בשיתוף פעולה של משרד החוץ עם משרד הבריאות.

ינון אזולאי: משרד הבריאות שם את הכסף במשרד החוץ או משרד החוץ שם את הכסף במשרד הבריאות?

סיגלית שי: גם וגם.

ינון אזולאי: זה לא כל אחד בנפרד.

ינון אזולאי: הכסף הגיע למשרד החוץ והמשרד תפעל את זה או הגיע למשרד הבריאות והוא תפעל את זה?

סיגלית שי: זה הגיע למשרד החוץ ומשרד החוץ העביר למשרד הבריאות.

סיגלית שי: את הקמת בית חולים שדה והנוכחות בשטח משרד החוץ עשה יחד עם משרד הבריאות.

סיגלית שי: בלי משרד החוץ לא ניתן היה לעשות את זה.

סיגלית שי: (היו"ר ולדימיר בליאק)

ולדימיר בליאק: 21 מיליון שקלים.

סיגלית שי: כן.

ינון אזולאי: לגבי סעיף 2.

ינון אזולאי: התגבור נועד לפעילות שהמשרד מבצע בתחום ההסברה בערוצים השונים.

ינון אזולאי: כמה כסף בסך הכול הולך על ההסברה במשרד החוץ וכמה אתם רוצים בתקציב הזה?

ינון אזולאי: בפנייה אני רואה כמה יש כאן.

ינון אזולאי: כמה מתוך זה?

סיגלית שי: זה חלקי.

גל אסף: אם אני זוכר נכון, חלק מזה הוא באזור ה-30.

גל אסף: אני יכול לעשות את החישוב כדי שלא לזרוק סתם מספר.

ינון אזולאי: באזור ה-30 מיליון שקלים הולכים להסברה.

ינון אזולאי: ההסברה היא כללית ולאו דווקא לנושא מסוים.

סיגלית שי: נכון.

ינון אזולאי: בסך הכול מה תקציב ההסברה?

ינון אזולאי: את יודעת?

סיגלית שי: כן.

סיגלית שי: בסביבות ה-65 מיליון שקלים.

ינון אזולאי: 30 מיליון.

ינון אזולאי: כלומר, 50 אחוזים אתם צריכים להוסיף עכשיו?

סיגלית שי: נכון.

גל אסף: בסוף אנחנו מתקצבים בהתאם לביצוע.

גל אסף: חלק מהסעיפים מתוקצבים בהתאם לביצוע ואז אנחנו באים לכאן ומבקשים תגבור תקציבי.

משה גפני: למה עכשיו כל כך הרבה באופן יחסי?

גל אסף: אנחנו הגענו לחצי שנה, ראינו מה הביצועים ובהתאם לזה אנחנו רואים איפה.

ינון אזולאי: אתה אומר שעל 60 מיליון אתה מוסיף 50 אחוזים

משה גפני: זה נשמע לא הגיוני.

סיגלית שי: אנחנו במשרד עובדים בהחרגות על ידי החשבות.

סיגלית שי: החשבות מחריגה לנו סעיפים תקציביים בהתאם להתחייבויות של אגף תקציבים כדי שנוכל לעבוד כי אחרת נהיה משותקים.

ינון אזולאי: זה מובן.

ינון אזולאי: כשאת מתכננת את השנה עם 60 מיליון שקלים עבור הסברה, מובן לי.

ינון אזולאי: כשאת מבקשת את ה-30 מיליון כדי שיהיו 90 מיליון.

ינון אזולאי: מדברים כאן במספרים עגולים.

סיגלית שי: לא בהכרח.

ינון אזולאי: זה בהכרח.

גל אסף: בהרבה סעיפי תקציב אנחנו מתקצבים דברים בהתאם לביצוע כדי לראות שאנחנו לא שמים כסף לשווא.

גל אסף: אנחנו רואים מה היקף הביצוע, אנחנו רואים מה היקף הביצוע הנצרך ובהתאם לזה אנחנו מתגברים את המשרד.

גל אסף: בסוף, כמו שאתה רואה כאן, הוספנו כסף ובמקום אחר לקחנו כסף בהתאם לביצוע.

ינון אזולאי: המשרד לנושאים אסטרטגיים נסגר.

ינון אזולאי: ראינו בהרבה משרדים שנסגרו לקחו חלק מהעובדים והעבירו אותם וחלק נשארו כי הם נטמעו בתוך משרדים אחרים כמו שקרה כאן.

ינון אזולאי: למה כאן אנחנו צריכים את כל המשרות ועוד לקחת משרות מהמשרד של ראש הממשלה החליפי והעברת אותן במשרד החוץ?

ינון אזולאי: יכולת לקחת מתוך ה-25 ולהעביר אותם או שאתה לא צריך להעביר כי הם כבר הוטמעו בתוך משרד החוץ.

ינון אזולאי: מה קרה שפתאום אתה שומר כל ה-25?

ינון אזולאי: אני יכול לתת לך דוגמאות של משרדים שנסגרו כמו המשרד לשוויון קהילתי, שם לקחתם את האנשים, פתחתם איזושהי מינהלת ואמרתם שלא צריך את העובדים וצמצמתם.

ינון אזולאי: גם כאן אם יכולים לצמצם.

גל אסף: לא.

גל אסף: הצמצום נעשה כבר בתקציב.

גל אסף: הסגירה של המשרד נעשתה כבר לפני.

גל אסף: הצמצום נעשה כבר בתקציב.

גל אסף: אין תוכנית תקציבית.

ינון אזולאי: אבל כאן זה לא קורה.

גל אסף: כאן כל מה שאנחנו עושים, אנחנו מעבירים את העודפים בגלל שבשנת 2021 עוד היה משרד, היו לו התחייבויות ובהתאם לחוק התקציב העודפים צריכים לעבור בסעיף שבו הם נוצרו.

גל אסף: כל מה שאנחנו מעבירים כאן, אלה לא תקני כוח אדם אלא אך ורק עודפים של התחייבויות של המשרד והעודפים לא קשורים להיקף.

ינון אזולאי: אם אלה עודפים, למה לא הבאת את זה בפנייה נפרדת?

גל אסף: העברנו את העודפים בסעיף 04 ועכשיו אנחנו מעבירים את זה מסעיף 04 לסעיף 09.

גל אסף: כאשר העברנו את הפנייה ב-04, בדברי ההסבר פירטנו שחלק אנחנו שמים בתקנת הרזרבה בגלל שאלה העודפים של המשרד לנושאים אסטרטגיים.

ינון אזולאי: אני שאלתי אותך גם קודם שאלה פשוטה והיא כמה כוח אדם היה במשרד לנושאים אסטרטגיים ואמרת לי בסביבות 25.

ינון אזולאי: 25, 26, 24, לא משנה.

ינון אזולאי: כמה יש היום?

ינון אזולאי: אתה אומר לי אותו דבר.

גל אסף: לא.

ינון אזולאי: חוץ מלשכת מנכ"ל ולשכת שר.

גל אסף: לא.

גל אסף: היום המשרד נסגר.

גל אסף: אין משרד.

גל אסף: היום הם חלק מכוח האדם של משרד החוץ.

ינון אזולאי: שאלתי כמה משרות עוסקות היום בנושאים האסטרטגיים.

גל אסף: אני אומר שהיום זה חלק משיקול הדעת של משרד החוץ.

גל אסף: אם משרד החוץ ירצה להוריד תקן או להעלות תקן, זה כבר בתוך משרד החוץ והוא מנייד את התקנים שלו בהתאם לצורך.

משה גפני: כמה עובדים יש?

ינון אזולאי: הוא אומר שהם כבר נטמעו במשרד החוץ ולכן הוא לא יכול לומר למרות שאני טוען שאם לקחת 4.5 תקני כוח אדם ממשרד ראש הממשלה החליפי והעברת למשרד החוץ, אין שום סיבה לקחת עוד 25 תקנים של המשרד לנושאים אסטרטגיים ולהעביר אותם למשרד החוץ.

ינון אזולאי: אם אנחנו מדברים על תקני כוח אדם, יש סכסוך מאוד רציני – ואולי את יכולה לענות לי על זה – לגבי אותם נושאי משרות במשרד החוץ והנושא עדיין לא נפתר וכל פעם יש איום בשביתה.

ינון אזולאי: אולי תגידו לנו, אולי סוף סוף התקנים האלה יעזרו להוריד מהם את העומס או לחלק ביניהם את העבודה.

ינון אזולאי: יש לכם תשובה לגבי מה שקורה?

סיגלית שי: לגבי התקנים האלה?

ינון אזולאי: לגבי הסכסוך שיש לכם.

ינון אזולאי: אם זה יכול להועיל לכם, בסדר, אז קחו עוד 50 תקנים ותסגרו את הסיפור.

משה גפני: רגע.

משה גפני: לפני שאתה נותן להם עוד 50 תקנים.

סיגלית שי: איך מ-25 תקנים הגענו ל-50 תקנים?

ינון אזולאי: אני יכול להגיד לך.

משה גפני: אני במתח כי אם מעבירים למשרד החוץ כל כך הרבה תקנים, אני חושש ששר החוץ יביא כל מיני חברי כנסת וכאלה וישלח אותם לשגרירויות זרות.

משה גפני: לא סתם לאשר להם כאן תקנים.

משה גפני: אם זה בשביל פוליטיקה, אז שזה יהיה בסעיף אחר.

גל אסף: חברי הכנסת, רק כדי להתייחס לגוף הפנייה.

משה גפני: רק רגע.

משה גפני: צודק חבר הכנסת אזולאי ואומר נכון.

משה גפני: אם המשרד נסגר, יש 25 תקנים, למה צריך עוד הפעם לדבר על כלל העניין הזה?

משה גפני: זה נראה כאילו מחפשים שם משרות אצל שר החוץ.

אופיר כץ: אני רוצה להוסיף לשאלה וזה באותו הקשר.

אופיר כץ: אני חושב שצריך לתת חצי מהתקנים כי אם שר החוץ אמר בקולו הוא 50 אחוזים שר חוץ ו-50 אחוזים מתעסק בפוליטיקה – למה צריך את כל התקנים האלה?

אופיר כץ: שר החוץ אמר בקולו שהוא שר חוץ ב-50 אחוזים משרה כי ב-50 האחוזים הנותרים הוא מתחזק פוליטית את הקואליציה, אז שייקחו 50 אחוזים.

גל אסף: חברי הכנסת, לעניין הפנייה, התקנים של המשרד לנושאים אסטרטגיים כבר הוטמעו בתקציב 2022 והם לא חלק מהפנייה כאן.

גל אסף: כאן אנחנו רק מעבירים את העודפים לצד 4.5 תקנים שעוברים ממשרד ראש הממשלה החליפי למשרד החוץ.

גל אסף: זה כל מה שיש בגוף הפנייה.

משה גפני: למה צריך 4.5 תקנים?

משה גפני: (היו"ר אלכס קושניר)

אלכס קושניר: חברים, אנחנו מצביעים?.

משה גפני: לא.

משה גפני: למה צריך 4.5 תקנים?

ינון אזולאי: אני אסביר לך למה.

ינון אזולאי: הוא הסביר לי קודם.

אלכס קושניר: פנייה מספר 112-109, משרד החוץ.

אלכס קושניר: מי בעד?

אלכס קושניר: מי נגד?

אלכס קושניר: מי נמנע?

אלכס קושניר: אושר

אלכס קושניר: הפנייה אושרה.

ינון אזולאי: רוויזיה.

ינון אזולאי: יש כאן פנייה של החקלאות?

אלכס קושניר: לא.

ינון אזולאי: אז למה רם שפע כאן?

אלכס קושניר: יש רוויזיה.

אלכס קושניר: פנייה מספר 57 ו-58, רשויות פיקוח.

נועם דן: רפרנטית כלכלה ותיירות, אגף התקציבים, משרד האוצר.

נועם דן: הפנייה התקציבית נועדה לתגבר את תקציב המועצה לצרכנות במיליון ו-300 אלף שקלים לצורך תקצוב שכר עבור משרות ניהוליות שאוישו רק לאחרונה לאחר קביעת התקציב.

אופיר כץ: מה המשרות האלה?

נועם דן: נמצאת כאן הדס מהמועצה לצרכנות והיא תרחיב על כל המשרות האלה שאוישו רק לאחר קביעת התקציב ולכן לא תוקצבו במקור.

אופיר כץ: לפני כן הן לא היו קיימות?

נועם דן: הן היו קיימות אבל הן לא אוישו.

אופיר כץ: כמה זמן הן היו קיימות?

הדס יעקובסון: מדובר במשרת מנכ"ל, חשב ויועץ משפטי.

אופיר כץ: לא הבנתי.

הדס יעקובסון: משנת 2017 המועצה פעלה ללא מנכ"ל קבוע.

הדס יעקובסון: לא היה קוורום בדירקטוריון ולכן לא היה ניתן לאייש את המשרות הבכירות.

ינון אזולאי: גם יועץ משפטי לא היה?

הדס יעקובסון: השתמשנו בייעוץ חיצוני.

הדס יעקובסון: לא היה לנו יועץ משפטי פנימי.

הדס יעקובסון: חיכינו זמן רב ומונה מנכ"ל ולאחר מכן יצאה ועדת איתור והוא הצליח לאייש את שתי המשרות הבכירות רק בסוף שנת 2021.

אופיר כץ: איך שילמתם עד שהעברתם את זה?

הדס יעקובסון: אנחנו כרגע מתגלגלים.

אופיר כץ: זה גם שנים אחורה?

נועם דן: לא, לא אחורה.

נועם דן: רק השנה הם עדיין בבעיה.

אופיר כץ: איך שילמתם לפני כן?

נועם דן: לפני כן זה לא אויש.

נועם דן: לא היה מה לשלם.

ינון אזולאי: היה אבל מיקור חוץ.

הדס יעקובסון: לא.

הדס יעקובסון: השתמשנו בכל מיני שירותים אבל היינו ללא משרות, ללא שכר, השתמשנו בשירותים שונים כדי לאשר דברים.

הדס יעקובסון: מכיוון שלא היה קוורום, הרבה מהפעילות שלנו לא יכולנו לעשות.

אלכס קושניר: עוד שאלות?

אלכס קושניר: אין.

אלכס קושניר: מי בעד אישור פנייה מספר 57 ו-58?

אלכס קושניר: מי נגד?

אלכס קושניר: מי נמנע?

אלכס קושניר: אושר

אלכס קושניר: הפנייה אושרה.

אלכס קושניר: פנייה מספר 50, משטרת ישראל ושירות בתי הסוהר.

אביה פרון: צוהריים טובים.

אביה פרון: אגף התקציבים במשרד האוצר.

אביה פרון: הפנייה מתקצבת הרשאה להתחייב, לא מזומן, מדובר בהרשאה, לטובת פרויקטים של שירות בתי הסוהר שיוצאים לדרך.

אביה פרון: אפשר היה לומר בג"ץ תנאי מחיה בעקבות הדברים האלה.

אביה פרון: זאת פנייה קטנה.

אלכס קושניר: איזה פרויקטים?

ינון אזולאי: זה שאתה אומר פנייה קטנה, אנחנו כבר חושדים.

אלכס קושניר: צעד קטן לאוצר וצעד גדול לכנסת.

אופיר כץ: היינו בפניות קודמות גם על בג"ץ תנאי מחיה, אנחנו שומעים את זה הרבה, אבל מה קורה עם זה?

אביה פרון: נמצא כאן נציג שירות בתי הסוהר והוא יוכל להתייחס.

אלכס קושניר: בבקשה.

אלכס קושניר: נציג שירות בתי הסוהר.

אהרון בר אל: חטיבת התכנון של שירות בתי הסוהר.

אהרון בר אל: לגבי בג"ץ תנאי המחיה.

אהרון בר אל: אנחנו מדברים כרגע על שלושה פרויקטים.

אהרון בר אל: אנחנו אמורים להשלים עד סוף השנה את נפחא ועופר.

אהרון בר אל: זאת תוספת של 960 מקומות כליאה ובנוסף גם באלה.

ינון אזולאי: כמה כוכבים זה נפחא ועופר?

אהרון בר אל: אנחנו לא אחראים על זה.

ינון אזולאי: לא סתם אני שואל.

ינון אזולאי: דיברנו על זה בעבר ואני כל פעם אציף את זה מחדש.

ינון אזולאי: נפחא ועופר, איזה בתי כלא אלה?

ינון אזולאי: ביטחוניים.

אהרון בר אל: נכון.

ינון אזולאי: אני יודע שהם ביטחוניים.

ינון אזולאי: אני סיירתי בבתי כלא שהם לא ביטחוניים והמצב מזעזע.

ינון אזולאי: לא הגיע הזמן להשקיע כסף גם באזרחי, שהוא לא ביטחוני אלא הוא פלילי?

ינון אזולאי: לתת שם תנאי מחיה נאותים.

ינון אזולאי: זה שהוצאנו אולי אחד מהחדר, וגם את זה לא עשו, תנאי המחיה שלהם שם הם כאלה כאשר בקיץ אין מיזוג אוויר, הפשפשים, לכו תראו מה קורה בבתי הכלא של הילדים.

ינון אזולאי: אתה יודע מה?

ינון אזולאי: עזוב את הפלילי.

ינון אזולאי: יש בתי כלא של ילדים.

ינון אזולאי: קודם כל תשקיעו את הכסף שם.

ינון אזולאי: שימו שם כסף.

ינון אזולאי: אני אומר שכל אסיר באשר הוא אסיר מגיעים לו התנאים שמגיעים לו.

ינון אזולאי: הוא עשה את העבירה, שישלם מה שהוא צריך לשלם אבל על מה אנחנו מדברים?

ינון אזולאי: על בתי כלא לילדים שגם כך המצב לא שפר עליהם בלשון המעטה.

ינון אזולאי: תעשו שם.

ינון אזולאי: למה אתם הולכים לנפחא?

ינון אזולאי: למה שם לתת את כל הכסף?

אלכס קושניר: יש תשובה למה נקבע סדר עדיפויות כזה?

אביה פרון: צריך לומר שיש פסיקה של בג"ץ לאירוע הזה.

ינון אזולאי: תעשה סדר.

ינון אזולאי: פסיקה של בג"ץ, אמנם הפנייה כמו שאמרת היא שורה וחצי, אבל מה הפסיקה אומרת?

ינון אזולאי: תנאי מחיה לכלל האסירים.

ינון אזולאי: מי אמר לך להיטיב עם אלה ולא עם אלה?

אביה פרון: השאלה לגבי הביטחוני והפלילי, משהו שבג"ץ מדבר עליו.

אביה פרון: יש כאן את העניין של 4.5 מטרים.

אביה פרון: יש כאן בינוי מסיבי שהארגון עושה.

אביה פרון: הוא עכשיו מדבר על נפחא, הוא גם מדבר על אלה שגם הוא בעבודה.

ינון אזולאי: באיזה מצב הוא נמצא?

אביה פרון: אפשר לשאול.

אלכס קושניר: באיזה בתי כלא התחלתם?

אהרון בר אל: התחלנו בנפחא ועופר.

אלכס קושניר: למה?

אהרון בר אל: קודם כל, יש אפשרות.

אהרון בר אל: כלומר, במקומות האלה ניתן לבנות.

אהרון בר אל: קודם כל, שירות בתי הסוהר פועל בטווח הקצר ובטווח הארוך.

אהרון בר אל: אני רוצה לענות גם לכבודו שאמר שנתכנן משהו גדול.

אהרון בר אל: לטווח הארוך שירות בתי הסוהר מתכנן את אשכול מגידו.

אהרון בר אל: אלה 2,600 מקומות כליאה במגידו.

אהרון בר אל: זה בתכנון ובעבודה לטווח ארוך.

אופיר כץ: שנים אני שומע על מגידו.

אופיר כץ: כל יום בדרך הביתה אני עובר דרך מגידו וחוץ מהשלט, אני לא רואה כלום.

אהרון בר אל: אני יכול להגיד לך שזה קורם עור וגידים.

אהרון בר אל: אנחנו בשלב התכנון.

אלכס קושניר: זה מתוקצב?

אביה פרון: התכנון מתוקצב לתהליך.

אהרון בר אל: כן, בוודאי.

אלכס קושניר: לגבי בג"ץ תנאי מחיה, הבג"ץ קיבל החלטה, ותקנו אותי אם אני טועה, לגבי כלל בתי הסוהר בישראל.

אלכס קושניר: נכון?

אלכס קושניר: הוא לא דיבר רק על ביטחוניים.

אלכס קושניר: השאלה הנשאלת היא למה שירות בתי הסוהר מקבל החלטה להתחיל דווקא עם הביטחוניים.

אלכס קושניר: ינון, אני צודק בשאלה?

ינון אזולאי: כן.

אהרון בר אל: כמו שאמרתי, יש מקומות שניתן מבחינת השטח.

אהרון בר אל: לבנות מהיום למחר, צריך אישור לבנייה.

אהרון בר אל: היום יש מקומות שניתן לקבל יחסית אישורים מהירים ולהתחיל לבנות.

אלכס קושניר: אתה אמר שהיכן שיש לכם אישורים, אתם בונים.

אהרון בר אל: בדיוק.

אלכס קושניר: הבנתי.

אלכס קושניר: אנחנו בוועדת הכספים רוצים לראות בכתב תוכנית ארוכת טווח של שירות בתי הסוהר בעניין הזה.

אופיר כץ: בג"ץ קבע 4.5 מטרים.

אופיר כץ: מה המצב היום בביטחוניים ומה בפליליים?

אהרון בר אל: אין לי את התשובה לכך.

אלכס קושניר: אני מבקש לשלוח לנו תשובה.

ינון אזולאי: זאת שאלה שאמורה לעלות בפנייה.

ינון אזולאי: כלומר, זה נטו לפנייה.

ינון אזולאי: הוא שואל אותך שאלה שהיא נטו פנייה, כמה נמצא היום בביטחוני וכמה בפלילי.

ינון אזולאי: אני אוסיף על השאלה ואשאל מתי פעם אחרונה היה שחרור מינהלי , מה הקצב עכשיו והאם אתם נמצאים גם לפני שחרור מינהלי.

אהרון בר אל: כרגע אנחנו נמצאים במצוקת כליאה.

אהרון בר אל: התקן שלנו הוא ב-14,100 ובפועל אנחנו מתקרבים לאזור ה-15 אלף כלואים.

אהרון בר אל: כלומר, הנושא של הבג"ץ וההרחבה של 1,300 מקומות כליאה שנוספים לנו, זה משהו מאוד קריטי לשירות בתי הסוהר.

אהרון בר אל: כלומר, אנחנו חייבים לסיים את העבודות השנה או בשנה הבאה בשלושת הפרויקטים האלה.

אלכס קושניר: אני מבקש תשובה לשתי שאלות.

אלכס קושניר: שאלה ראשונה היא מה המצב מבחינת תנאי המחיה בבתי הכלא הביטחוניים אל מול האחרים.

אלכס קושניר: השאלה השנייה היא מה תוכנית ארוכת הטווח של שירות בתי הסוהר בעקבות פסיקת בג"ץ.

ינון אזולאי: לגבי תוכנית 01, מה זה מינוס 96?

אביה פרון: זה של המשטרה.

ינון אזולאי: אם כן, לפני כן.

ינון אזולאי: שירות בתי הסוהר, אני כל פעם חוזר ואומר מה רואים חברי כנסת שמגיעים לבתי כלא על מנת לבקר אסירים.

ינון אזולאי: יש לי תשובה לגבי מצב תנאי המחיה של האסירים הביטחוניים.

אופיר כץ: שנייה.

אופיר כץ: הוא באמצע השאלה.

ינון אזולאי: חברי הכנסת מגיעים לבקר אסירים.

ינון אזולאי: אחרי שנכנסנו יש בידוק או אין בידוק, יש מקומות שעושים בידוק ויש מקומות שלא עושים לנו בידוק, נעזוב את הנושא הזה שהוא נושא בפני עצמו כאשר אנחנו כחברי כנסת, בגלל איזה מקרה שסרח כולנו צריכים לשלם את המחיר ולעבור בידוק, אבל אין לי בעיה.

ינון אזולאי: מוטב שיבדקו אותי.

ינון אזולאי: הכול טוב.

ינון אזולאי: אני יושב עם אסיר בביקור.

ינון אזולאי: אני לא מבין, אני לא חושב שזה ראוי שישב לידי עוד מישהו משירות בתי הסוהר וזה לא משנה אם זה קצין ביקורים ולא משנה אם זה סוהר או סוהרת.

ינון אזולאי: כשאני בא לבקר אסיר, אין כל סיבה שישב איתי עוד מישהו שירות בתי הסוהר.

ינון אזולאי: אין סיבה.

ינון אזולאי: אם אותו אחד בא והתפקיד שלי הוא לבוא ולבקר, אני צריך לדעת מה הוא אומר ולשמוע את הבעיות שלו על מנת שאני אציף אותן.

ינון אזולאי: כשאני מבקש, אחרי שנכנסתי, לעשות סיור בתוך בית הכלא, בחדרים, על מנת לראות את המצב של החדרים או לסייר בחדר האוכל או במקומות התעסוקה של האסירים בתוך בתי הכלא – חייבים לתת לי את זה אבל לא נותנים לי את זה.

ינון אזולאי: אני שואל האם זאת הנחיה לא לתת לנו.

ינון אזולאי: האם זאת הנחיה של מפקד כלא מסוים או בכלל הנחיה מהנציבות או מהמשרד לביטחון פנים.

אהרון בר אל: אתה מדבר על פלילי.

ינון אזולאי: פלילי.

ינון אזולאי: אני לא מדבר על ביטחוני.

אהרון בר אל: לי אין תשובה מדויקת לתת לך.

אהרון בר אל: זה בהתאם למדיניות של נציבות שירות בתי הסוהר.

אלכס קושניר: אני מבקש לקבל בכתב את מדיניות נציבות שירות בתי הסוהר לעניין ביקור חברי כנסת בבתי הכלא.

ינון אזולאי: ולענות על כל השאלות שהעליתי.

משה גפני: אתם מורידים כסף מהפיתוח?

אהרון בר אל: לא.

אביה פרון: לא.

אביה פרון: אני אחזור לשאלה הראשונה, למה הביטחוני.

אביה פרון: כשהייתה הפסיקה, הצפי שהיה היה שהאזור הביטחוני הוא יותר בעייתי ולכן התחילו שם.

אביה פרון: דברים השתנו אבל זה היה הצפי שהיה בזמנו.

ינון אזולאי: מבחינת מה היה בעייתי?

אביה פרון: מבחינת המקום לאסירים.

אביה פרון: בסוף עושים את המשחק הזה שכולם יהיו ב-4.5 מטרים אבל השאלה הייתה למה התחילו בביטחוניים.

ינון אזולאי: אנחנו מוחקים את התשובה מהפרוטוקול.

ינון אזולאי: תשלח לנו תשובה מסודרת ויותר עניינית.

משה גפני: מה עם ההפחתה.

אביה פרון: מה שיש כאן, אלה תקציבי הרשאה.

אביה פרון: כל השינוי כאן הוא בתוך המשרד לביטחון פנים בהקשר ליכולת ביצוע להמשך תוכניות עבודה.

אביה פרון: לא פוגעים באף תוכנית.

משה גפני: הפיתוח הגיע לרוויה?

אביה פרון: שאלת יכולת ביצוע ברמת ההרשאות.

משה גפני: אין צפיפות?

אלכס קושניר: מדברים על המשטרה.

אלכס קושניר: ההפחתה היא במשטרה ולא בשירות בתי הסוהר.

אביה פרון: כשהמשטרה מתכננת את המשך השנה, היא אומרת שיש את הסכום הזה שהיא פחות צריכה - - -

משה גפני: הרבה כסף בהפחתה.

אופיר כץ: הקמת תחנות משטרה.

אביה פרון: זה לא פוגע.

אביה פרון: זה לא פוגע בשום פעילות של המשטרה.

אלכס קושניר: אבל זאת הפחתה בהרשאה להתחייב.

אלכס קושניר: זאת לא הפחתה במזומן.

ינון אזולאי: אגב, בהרשאה להתחייב, יש לך הרשאה להתחייב, כלומר שהתחייבת ולכן למה אתה מפחית?

אלכס קושניר: לא, הרשאה להתחייב זה כסף שמשלים לך שתוכל להתחייב לגביו.

ינון אזולאי: שהתחייבת עליו בשנה קודמת.

אביה פרון: לא.

אלכס קושניר: לא.

אלכס קושניר: אלה עודפים.

אביה פרון: לא.

אביה פרון: זה לא זה ולא בעודפים.

אביה פרון: זה פשוט עניין של איך המשרד והמשטרה ושירות בתי הסוהר בתוכו מגיעים למיצוי של התקציב.

אביה פרון: יש כאן יותר יכולת ביצוע בנושא מסוים וכאן רואים פחות.

אביה פרון: אין סיבה להשאיר את הדברים כמו שהם אלא אפשר לבצע יותר.

אופיר כץ: מה עושים עם ההרשאה הזאת שמבטלים?

אופיר כץ: היא הולכת למקום אחר?

אביה פרון: לא.

אביה פרון: זה לא שחייבו כבר אל ההרשאה הזאת.

אופיר כץ: אתם נותנים את ה-96 הזה למקום אחר?

אביה פרון: לא.

אביה פרון: זה לשירות בתי הסוהר.

אופיר כץ: לא.

אופיר כץ: זאת המשטרה.

אביה פרון: לא.

אביה פרון: זה מגיע לשירות בתי הסוהר.

אלכס קושניר: זה כסף שעובר מהמשטרה לשירות בתי הסוהר.

אביה פרון: זה בתוך המשרד לביטחון פנים.

אופיר כץ: זה עובר מהמשטרה לשירות בתי הסוהר.

אביה פרון: כן.

אביה פרון: זה לא יוצא החוצה לדברים אחרים.

אלכס קושניר: חשבתי שהמשטרה יותר חזקה.

אלכס קושניר: מסתבר ששירות בתי הסוהר לוקח כסף למשטרה.

אלכס קושניר: מי בעד אישור פנייה מספר 50?

אלכס קושניר: מי נגד?

אלכס קושניר: אושר

אלכס קושניר: הפנייה אושרה.

משה גפני: רוויזיה.

אלכס קושניר: פנייה מספר 87, מתפ"ש.

גל אסף: אגף התקציבים.

גל אסף: הפנייה נועדה לבצע שינויים פנימיים בתקציב פעולות הממשלה בשטחים עבור תגבור תוכניות המטה האזרחי והמטה הצבאי.

גל אסף: עיקרי הפנייה: תוכנית 17-31-01, מטה צבאי, 2 מיליון שקלים.

גל אסף: התוכנית נועדה לתקצב 2 מיליון שקלים, גידול בעלויות האחזקה ורכישה של רכבים המשמשים את המינהל האזרחי.

גל אסף: תוכנית 17-31-03, 2 נקודה מיליון שקלים בהוצאה מותנית.

גל אסף: תקצוב של 2 נקודה מיליון שקלים עבור התייקרויות שוטפות ואחזקה באתרי השמורות והמורשת, ניהול אתרים, פיקוח ואכיפה של שמירת הטבע באתרים ביהודה ושומרון.

אלכס קושניר: 2 או 2.5?

גל אסף: 2.5.

גל אסף: התבלבלתי?

אלכס קושניר: אמרת 2.

ינון אזולאי: למעלה כתוב 2 ולמטה 2.5.

אלכס קושניר: שאלות לגבי מתפ"ש.

ינון אזולאי: מאיפה מגיע הכסף?

ינון אזולאי: זה בתוך המשרד.

גל אסף: הכסף הוא מהסטות פנימיות.

ינון אזולאי: מאיזו תוכנית?

גל אסף: הוא מגיע בעיקר מתתי ביצוע בשכר.

גל אסף: כוח אדם שלא גויס.

ינון אזולאי: כוח אדם בתוך המשרד?

גל אסף: כן.

ינון אזולאי: זה משרד הביטחון.

ינון אזולאי: יש כאן סיווג, לא?

אלכס קושניר: לא.

אלכס קושניר: מי בעד אישור פנייה מספר 87?

אלכס קושניר: מי נגד?

אלכס קושניר: אושר

אלכס קושניר: הפנייה אושרה.

משה גפני: רוויזיה.

אלכס קושניר: פנייה מספר 114, משרד הכלכלה.

גל ברנס: אגף התקציבים, משרד האוצר.

גל ברנס: הפנייה נועדה להגדלת תקציב משרד הכלכלה והתעשייה בסך של כ-250 מיליון שקלים בהרשאה להתחייב שעיקרם תקצוב החלטות ממשלה שונות, מתוכן כ-150 מיליון שקלים לפעילות רשות ההשקעות במשרד הכלכלה, כ-80 מיליון שקלים לפעילות סחר חוץ והסוכנות לעסקים קטנים ובינוניים וכ-20 מיליון שקלים לתקצוב והקמה של מכון מזון בתל-חי.

ינון אזולאי: סיימת?

גל ברנס: אלה עיקרי הפנייה.

גל ברנס: אם יש שאלות בבקשה.

ינון אזולאי: תוכנית מספר 1, קידום ההשקעות ועידוד התעסוקה.

ינון אזולאי: אני רואה את השינויים בתוך המשרד.

גל ברנס: אין שינויים בתוך המשרד.

ינון אזולאי: למה?

ינון אזולאי: השרה מציעה שינויים בתקציב משרדה.

גל ברנס: לא.

גל ברנס: הכול אלה הגדלות בתקציב ההרשאה להתחייב.

ינון אזולאי: במטרות השינויים אני רואה את התקציב בסך 149,650.

ינון אזולאי: יש את המסלול של תעסוקה.

גל ברנס: נכון.

ינון אזולאי: כל פעם אמרו לנו שזה יגיע, יהיה פתרון, לא יהיה פתרון, יש תוכנית 4-17, 4,18, 4-19 או 4-19-20, אני לא זוכר אבל אני זוכר את תוכנית 4-17-20, תוכנית לפריפריה, תוכנית לחרדים ותוכנית לערבים.

ינון אזולאי: מה קורה עם זה?

ינון אזולאי: אמרו שיביאו משהו חלופי.

גל ברנס: לא.

גל ברנס: 4-17 יפעל השנה.

ינון אזולאי: מה זה 4-17?

גל ברנס: זה בדיוק מה שאמרת.

גל ברנס: זאת תוכנית לעידוד אוכלוסיות ששיעור השתתפותן נמוך, בין היתר החברה הערבית, החברה החרדית וקבוצות נוספות.

גל ברנס: בפנייה הזאת מתוקצב לנושא הזה סכום של כ-20 מיליון שקלים.

ינון אזולאי: פעם היה יותר.

ינון אזולאי: היו 50 מיליון שקלים.

גל ברנס: לא.

גל ברנס: בנוסף לזה משרד הכלכלה מקצה ממקורותיו סכום דומה שלא נמצא בפנייה כי הפנייה היא תוספתית לפי החלטת הממשלה.

גל ברנס: חוץ מזה עוד יש תקציב במקור של כ-30 מיליון שקלים כך שיצא כאן תקציב יחסית גדול.

ינון אזולאי: תרענן לי את הזיכרון.

ינון אזולאי: 4-17 זאת תוכנית שאמרנו עכשיו.

ינון אזולאי: היה גם 4-18.

גל ברנס: נכון.

גל ברנס: 4-18 מוקצה כאן סכום של כ-5 מיליון שקלים.

ינון אזולאי: למה התוכנית?

גל ברנס: להעסקה בהייטק בפריפריה לכלל האוכלוסיות.

גל ברנס: שם יש תקציב שהמשרד הקצה בבסיס וכאן יש הגדלה של עוד כ-5 מיליון שקלים.

ינון אזולאי: שזה בפריפריה.

גל ברנס: כן.

ינון אזולאי: תכף אני אשאל אותך על זה.

ינון אזולאי: 4-19 היה?

גל ברנס: 4-20.

גל ברנס: אלה מתמחים בהייטק מהחברה הערבית.

גל ברנס: זה לבוגרי תארים בהנדסאות או במקצועות ההייטק שלא מוצאים עבודה ואנחנו מסבסדים התמחות כדי שייקלטו בהמשך בשוק העבודה.

ינון אזולאי: מה הסכום המוקצב?

גל ברנס: בפנייה הזאת יש 10 מיליון שקלים.

גל ברנס: במשרד הכלכלה , בבסיס, יש עוד 10 מיליון שקלים.

ינון אזולאי: 4-19 היה?

גל ברנס: לא.

גל ברנס: 17, 18 ו-20.

גל ברנס: אין 19.

ינון אזולאי: ב-4-18, שזה הסיוע בפריפריה, עידוד שניתן לשנה או לשנתיים למעסיק.

ינון אזולאי: לאחר מכן המעסיק אומר שכבר אין לו עידוד ושולח את העובד הביתה.

ינון אזולאי: שיניתם בזה משהו?

גל ברנס: הנתונים של משרד הכלכלה הראו שזה לא המצב.

ינון אזולאי: ממשרד הכלכלה ביקשו ממני להעלות את זה.

גל ברנס: אני לא מכיר דבר כזה.

גל ברנס: בשנה שעברה אנחנו במשרד האוצר עשינו בדיקה פרטנית על כל החברות שהגישו למסלול הזה.

גל ברנס: בדקנו את מצב העובדים שם וראינו שבכל החברות היה גידול במספר העובדים.

ינון אזולאי: יש הבדל בין גידול לבין המשך עבודה של אותם עובדים.

גל ברנס: זה רק בפריפריה.

ינון אזולאי: אני מדבר איתך על הפריפריה.

גל ברנס: המטרה שלנו היא שתהיה תעסוקה איכותית בפריפריה.

גל ברנס: אני לא אומר לחברה שתעסיק עובד מסוים ולא אחר.

גל ברנס: כל עוד הם יוצרים משרות באזור, מבחינתנו זה השיג את המטרה.

ינון אזולאי: כמה ניתן לנושא הזה בשנת התקציב האחרונה?

ינון אזולאי: ל-4-18 וגם ל-4-17.

גל ברנס: 4-17 לא היה בשנת התקציב האחרונה.

גל ברנס: ב-2021.

ינון אזולאי: ב-2021 לא היה תקציב.

ינון אזולאי: בשנת 2019 היה תקציב.

גל ברנס: אני אבדוק לך את 2019.

גל ברנס: ב-2019 במסלול 4-17 היה כ-30 מיליון שקלים ובמסלול 4-18 היו כ-70 מיליון.

גל ברנס: במסלול 4-20 היו כ-5 מיליון.

ינון אזולאי: עכשיו שמתם 20 ועוד 20?

גל ברנס: יותר.

גל ברנס: השנה יהיה באזור ה-70-60 מיליון.

ינון אזולאי: זה גם לחברה הערבית וגם לחרדים.

גל ברנס: נכון.

ינון אזולאי: זה לא היה בשתי החלטות שונות?

גל ברנס: התקציב המקורי הוא בבסיס המשרד ולא לפי החלטות ממשלה.

ינון אזולאי: מטרות השינוי.

ינון אזולאי: בתוכנית מספר 2, עידוד עסקים קטנים ובינוניים.

ינון אזולאי: כתוב תקצוב סיוע לעסקים קטנים ובינוניים וסיוע ליצואנים מתוקף החלטת ממשלה מספר 550.

ינון אזולאי: מה אתם נותנים להם?

גל ברנס: התוכנית הזאת מורכבת ממינהל סחר חוץ.

גל ברנס: עיקר הסיוע של מינהל סחר חוץ הוא סיוע ליצואנים בפעולות שיווק בחוץ לארץ.

גל ברנס: אם עכשיו רוצה עסק פעם ראשונה לייצא למדינה שהוא לא ייצא אליה או לעשות מהלך חדשני במדינה קיימת, בגלל הסיכון שלוקחים בפעילות השיווק הזאת, משרד הכלכלה משתתף ומסבסד את פעולות השיווק.

גל ברנס: החלק השני הוא בסוכנות לעסקים קטנים ובינוניים.

גל ברנס: הרוב המוחלט של הפעילות שלו הוא מערך המעוף, מערך שנותן ייעוץ וקורסים מסובסדים לעסקים קטנים ובינוניים.

גל ברנס: חוץ מזה יש לו כל מיני מאיצים כדי לסייע ליזמים שרוצים להתפתח בתחום ההייטק.

ינון אזולאי: שזה מיוחד לחברה הערבית.

גל ברנס: יש פה המון החלטות ממשלה.

ינון אזולאי: כי מדברים כאן על פי החלטת ממשלה על 550.

גל ברנס: רשמתי כאן המון החלטות ממשלה.

גל ברנס: יש את 550, החברה הערבית.

גל ברנס: יש 717 ו-716.

ינון אזולאי: בפנייה הזאת זה 550.

ינון אזולאי: מספר 1 הוא 550.

ינון אזולאי: ב-2 זה אותו דבר?

גל ברנס: ב-2 זאת הסוכנות לעסקים קטנים ובינוניים.

ינון אזולאי: לא כמו 1.

ינון אזולאי: 2 זה כמו 1?

גל ברנס: לא.

ינון אזולאי: כלומר, 1 הולך רק על 550.

ינון אזולאי: רק על החלטה של 550.

גל ברנס: ב-1 יש לנו את 550, יש לנו את מזרח ירושלים 3790.

גל ברנס: ב-1 ציינתם רק 550.

גל ברנס: תסתכל בפנייה עצמה.

ינון אזולאי: לא הבאתם את זה.

גל ברנס: אני מסתכל על דברי ההסבר של הפנייה.

ינון אזולאי: תקצוב סיוע לעסקים קטנים ובינוניים.

גל ברנס: לא.

גל ברנס: זה ב-2.

ינון אזולאי: לא.

ינון אזולאי: זה ב-1.

ינון אזולאי: סליחה.

ינון אזולאי: זה 2.1.

ינון אזולאי: על זה אני שואל אותך.

גל ברנס: 2.1 זה סחר חוץ, זה רק 550.

ינון אזולאי: זה רק לחברה הערבית.

גל ברנס: כן.

גל ברנס: 2.2.

גל ברנס: זה עסקים קטנים ובינוניים וזה כל מה שהוספנו.

ינון אזולאי: שזה כמעט לכל המגזרים.

גל ברנס: נכון.

ינון אזולאי: מה זה תוכנית צמיחה דמוגרפית?

גל ברנס: החלטת ממשלה שעברה לאחרונה לגבי הנגב המזרחי.

גל ברנס: עיקר הסיוע כאן בסוכנות הוא בהקמת מאיצים ליזמות, כפי שדיברתי עליהם קודם לכן.

ינון אזולאי: בסדר.

ינון אזולאי: עכשיו תסתכל בתוכנית מספר 3, מטרות השינוי.

ינון אזולאי: אם תחזור לתוכנית מספר 1.5, אנחנו בעצם נמצאים אותו דבר.

ינון אזולאי: כפול.

ינון אזולאי: מה זה?

גל ברנס: 1.5 לעומת 3.

גל ברנס: יש כאן שני דברים שונים.

גל ברנס: נכון שזאת אותה החלטת ממשלה אבל לשני נושאים שונים.

ינון אזולאי: אם אני לא טועה גם עשיתם העתק-הדבק לאותם מילים.

גל ברנס: זאת אותה החלטת ממשלה.

גל ברנס: אלה אותן מילים.

גל ברנס: 1.5 מדבר על הקמה של פיתוח תחום הפוד-טק בקריית שמונה, שם משרד הכלכלה יוצא במסלול מינהלי לסבסוד.

ינון אזולאי: כבר יש שם משהו.

גל ברנס: יש שם המון דברים בתחום הפוד-טק.

גל ברנס: אנחנו יודעים שעד 2018 רשות החדשנות הקימה חממה.

גל ברנס: משרד הכלכלה אמור להוציא – זה עוד לא יצא - מסלול שמי שאמור להקים מפעל שייתן סיוע לעסקים קטנים בתחום הזה, בעצם עסק קטן שעושה את הפיתוח בפוד-טק עוד לא מתאים להפוך למפעל ולהקים את כל התשתית, הוא ייתן לו את חלקו במפעל ויסייע לו בפיתוח הראשוני ובהוכחת היתכנות.

ינון אזולאי: כרגע יש שם חברה שעברה את כל התהליך והגיעה לפיתוח הראשוני.

גל ברנס: יש המון חברות בתחום הפיתוח.

ינון אזולאי: אני מתכוון לקריית שמונה.

גל ברנס: אני לא מכיר אישית אבל יש הרבה.

גל ברנס: המטרה כאן היא לסייע לכמה חברות שיעברו מהשלב של הפיתוח לשלב של הייצור.

גל ברנס: בתוכנית מספר 3 אנחנו מדברים על מכון המזון שאמור לקום בתל-חי וזה עוד שלב אפילו יותר מתקדם שזה השלב של המו"פ.

גל ברנס: הוא אמור לעזור לחברות מזון ישראליות לעשות את המו"פ.

אלכס קושניר: מי בעד אישור פנייה מספר 114, משרד הכלכלה?

אלכס קושניר: מי נגד?

אלכס קושניר: אושר

אלכס קושניר: הפנייה אושרה.

משה גפני: רוויזיה.

אלכס קושניר: פנייה מספר 113, משרד הכלכלה והתעשייה.

גל ברנס: הפנייה נועדה להגדיל תקצוב פיתוח אזורי תעשייה במשרד הכלכלה והתעשייה בסכום של כ-76.5 מיליון שקלים.

גל ברנס: עיקר הסכום, אלה החלטות הממשלה, ביניהן החלטת הממשלה מספר 550 לגבי החברה הערבית, מספר 717 ו-716 לגבי החברה הדרוזית והצ'רקסית, החלטה 864 היא החלטה כללית לרמת הגולן, החלטה 556 לעוטף עזה והחלטה 4662 לעיר אילת וחבל אילות.

משה גפני: את הרוויזיה שלי לכלכלה, אני מבקש לבטל אבל את האחרות אני משאיר.

משה גפני: אם אפשר לא להצביע על הרוויזיות בשעה 13:40 כשאני עוד באמצע המנחה.

אלכס קושניר: תמשיך.

גל ברנס: אני סיימתי.

גל ברנס: אם יש עוד שאלות, בבקשה.

ינון אזולאי: תגיד לי בבקשה, אנחנו רואים ששרת הכלכלה והתעשייה מעבירה כסף.

ינון אזולאי: זה מתוך משרדה או מבחוץ?

גל ברנס: לא.

גל ברנס: זה הכול החלטת ממשלה.

גל ברנס: תוספתי.

ינון אזולאי: מאיפה מגיע הכסף?

גל ברנס: זה תקציב של הרשאה להתחייב בשלב הזה.

גל ברנס: בעתיד, כאשר יצא המזומן, בגלל שזה בהחלטת ממשלה, כבר יתחשבו בו בתוכנית הרב שנתית לשנים הבאות.

ינון אזולאי: לא הבאנו קודם, בפנייה הקודמת, את החלטת הממשלה מספר 717?

גל ברנס: אנחנו מדברים על החלטות ממשלה מאוד דומות לפנייה הקודמת.

גל ברנס: קודם זה היה בסעיף הרגיל של משרד הכלכלה ועכשיו זה בסעיף הפיתוח של משרד הכלכלה.

ינון אזולאי: סתם, למה אתם מבלבלים אותנו?

גל ברנס: בתקציב אנחנו מקפידים להפריד בין תקציבי פיתוח לתקציבים רגילים.

ינון אזולאי: זה כאילו שהוא אומר לי שהוא כבר הסביר לי את זה.

אלכס קושניר: אתה רוצה עוד הסבר?

ינון אזולאי: לא.

ינון אזולאי: הוא הסביר לי.

ינון אזולאי: מקובל עלי.

ינון אזולאי: אגב, יש כאן כסף קואליציוני?

גל ברנס: החלטת ממשלה 550, 717 ו-716 הם כספים קואליציוניים.

משה גפני: מביאים כספים קואליציוניים ברמות שאנחנו לא מכירים כאלה בעבר.

משה גפני: כל הזמן.

ינון אזולאי: הם מחלקים את זה בתשלומים.

אלכס קושניר: אני אגיד לך מה ההבדל.

אלכס קושניר: אצלנו מחכים לחוות דעת המשפטית של המשרד הרלוונטי.

אלכס קושניר: אצלכם לא חיכו.

ינון אזולאי: מה זה משנה?

ינון אזולאי: העיקר שאחר כך הביאו.

ינון אזולאי: של מי הכסף הקואליציוני?

גל ברנס: אני לא יודע לומר של איזו מפלגה אבל זאת החלטת ממשלה של החברה הערבית ושל החברה הדרוזית.

משה גפני: של מי ההסכם הקואליציוני?

גל ברנס: אני לא יודע להגיד.

גל ברנס: אני יכול לבדוק.

משה גפני: זה משנה לאופן ההצבעה שלי.

אלכס קושניר: יש לך שותפים בקואליציה?

משה גפני: כן.

ינון אזולאי: על זה כל הזמן תוקפים אותו.

אלכס קושניר: אז שאני אשאל שוב פעם מה שלום ניר או שלא צריך?

משה גפני: צריך להגיד של מי ההסכם הקואליציוני.

אלכס קושניר: מי בעד אישור פנייה מספר 113?

אלכס קושניר: מי נגד?

אלכס קושניר: אושר

אלכס קושניר: הפנייה אושרה.

אלכס קושניר: פנייה מספר 124 עד 126, משרד הדתות

יפתח עשהאל: אגף התקציבים, משרד האוצר.

יפתח עשהאל: פנייה להעברת 29.5 מיליון שקלים עבור סעיף 22.

יפתח עשהאל: הפנייה מחולקת לתוכניות הבאות: מיליון שקלים לתוכנית מועצות דתיות, 22-01-01.

יפתח עשהאל: 27.5 מיליון שקלים לתמיכה בשירותי דת, תוכנית 22-01-02.

יפתח עשהאל: 2 מיליון שקלים לתוכנית 22-01-03, קבורה.

ינון אזולאי: שאלות.

ינון אזולאי: אפשר?

אלכס קושניר: כן.

אלכס קושניר: בבקשה.

ינון אזולאי: אל תדאג, אני עושה לך היום חיים קלים.

ינון אזולאי: באנו ברוח טובה.

ינון אזולאי: דודי, שאלה קטנה.

ינון אזולאי: בתוכנית מספר 2, במטרות, יש 18.5 אלף שקלים שהולכים עבור תשלום מזומנים בגין התחייבות עבור פיתוח מבני דת.

ינון אזולאי: אלה מבני דת של מקוואות ובתי כנסת?

ינון אזולאי: כמה סך כל הפנייה וכמה מתוכה הולך לזה?

דוד נחום: זה מחולק.

דוד נחום: זה לא כמו שאנחנו מעבירים הרשאות ואז אנחנו מציגים לכם גם את הפרויקטים כשזה מגיע.

דוד נחום: אלה מזומנים מפרויקטים, התחייבויות של המשרד לשלם מכל מיני פרויקטים והרשאות עבר.

אופיר כץ: אתה יודע לפלח את זה?

יפתח עשהאל: אני לא יודע.

יפתח עשהאל: אלה התחייבויות שיכולות להיות משנת 2010, 2011 ו-2012.

ינון אזולאי: זה מה שעובר משנה לשנה ברגע שלא השתמשו וממשיכים.

יפתח עשהאל: כן.

יפתח עשהאל: בדרך כלל במבני דת, כשנותנים את ההרשאה, זה קורה בשנים אחר כך.

דוד נחום: בדיוק.

דוד נחום: הרשות המקומית מקבלת את ההרשאה והיא מבצעת.

ינון אזולאי: לא הרשות המקומית.

ינון אזולאי: המועצה.

דוד נחום: המועצה.

ינון אזולאי: במטרות השינוי, בתוכנית מספר 1, יש שם מיליון שקלים עבור מיזמים במועצות דתיות הכוללים מענק שיזכו בפרס למקוואות.

ינון אזולאי: זה מה שנקרא המקווה היפה?

יפתח עשהאל: כן.

יפתח עשהאל: מקווה יפה וגם בית עלמין יפה.

ינון אזולאי: יש קריטריונים למקווה יפה, מביאים את הסטנדרט הגבוה ועל פי זה נותנים.

ינון אזולאי: זה דבר מבורך.

ינון אזולאי: במספר 3, מטרות השינוי, 2 מיליון שקלים, בהוצאה עבור מערך הקבורה, יש לי בקשה.

ינון אזולאי: תתקנו.

ינון אזולאי: לא וירוס הקורונה אלא נגיף הקורונה.

ינון אזולאי: זה משהו שולי וקטן.

אלכס קושניר: בתוכנית מספר 2, סעיף 1, אתם צריכים להקריא הסכם קואליציוני חדש.

אלכס קושניר: בבקשה.

דוד נחום: את ההסכם לא אנחנו מרכזים אלא הוא נסגר בקואליציה.

דוד נחום: אני בודק איפה ההסכם ומה נוסח ההסכם כדי שאוכל להקריא אותו.

ינון אזולאי: יש לכם חוות דעת?

דוד נחום: כן.

דוד נחום: את חוות הדעת העברנו אבל ההסכם עוד לא הוקרא בוועדה.

אלכס קושניר: צריך להקריא אותו.

דוד נחום: זה הסכם שמוקרא בעל פה בוועדה.

דוד נחום: הסכם קואליציוני בין חבר הכנסת אורבך ממפלגת ימינה.

ינון אזולאי: זה כסף קואליציוני?

ינון אזולאי: זה לא אורבך כקואליציוני אלא רק הכסף הקואליציוני?

דוד נחום: בדיוק.

דוד נחום: 5 מיליון בסיכום להעברה עבור מינהלת הזהות היהודית בפריפריה.

ינון אזולאי: יש גם את ה-6 מיליון שקלים שצריכים להגיע לוועדה של אוצר בית דין.

דוד נחום: לא בפנייה הזאת.

ינון אזולאי: כי בחוות הדעת כתוב שאתם צריכים להביא אותה.

ינון אזולאי: כנראה בפנייה הבאה.

דוד נחום: אלה ההסכמים שקיימים כרגע.

אלכס קושניר: המינהלת היא כאן?

דוד נחום: אתה יכול לראות בתוכנית מספר 2.

משה גפני: זה יהיה בפנייה הבאה?

אלכס קושניר: כן.

משה גפני: אני שואל על אוצר בית דין.

דוד נחום: יתכן סיכום אחר.

דוד נחום: אני לא מכיר סיכום.

אלכס קושניר: מי בעד אישור פנייה מספר 124 עד 126?

אלכס קושניר: מי נגד?

אלכס קושניר: אושר

אלכס קושניר: הפניה אושרה.

ינון אזולאי: רוויזיה.

משה גפני: למה אתה מצביע על הרוויזיות ב-13:50?

אלכס קושניר: כי יש כאלה שלא הספקנו.

משה גפני: אני מבקש להביא את פנייה 161 בשעה 13:45.

אלכס קושניר: בסדר.

אלכס קושניר: אנחנו נחזור בשעה 13:45.

אלכס קושניר: אני מחדש את הישיבה ומתחילים בהצבעה על רוויזיות.

אלכס קושניר: נתחיל בהעברות התקציביות.

אלכס קושניר: נתחיל בהעברות התקציביות.

אלכס קושניר: פנייה מספר 72, הגנת הסביבה.

אלכס קושניר: מי בעד קבלת הרוויזיה?

אלכס קושניר: מי נגד?

אלכס קושניר: הרוויזיה לא נתקבלה

אלכס קושניר: הרוויזיה לא התקבלה.

אלכס קושניר: פנייה מספר 112-109, משרד החוץ.

אלכס קושניר: מי בעד קבלת הרוויזיה?

אלכס קושניר: מי נגד?

אלכס קושניר: הרוויזיה לא נתקבלה

אלכס קושניר: הרוויזיה לא התקבלה.

אלכס קושניר: פנייה מספר 50, המשטרה.

אלכס קושניר: מי בעד קבלת הרוויזיה?

אלכס קושניר: מי נגד?

אלכס קושניר: הרוויזיה לא נתקבלה

אלכס קושניר: הרוויזיה לא התקבלה.

אלכס קושניר: פנייה מספר 87, מתאם הפעולות בשטחים.

אלכס קושניר: מי בעד קבלת הרוויזיה?

אלכס קושניר: מי נגד?

אלכס קושניר: הרוויזיה לא נתקבלה

אלכס קושניר: הרוויזיה לא התקבלה.

טמיר כהן: יש עוד שתי רוויזיות אבל אפשר להצביע עליהן בעוד 5 דקות.

אלכס קושניר: לגבי סעיף 61, נחכה לינון או שהוא לא יבוא?

משה גפני: כן.

אלכס קושניר: בסדר.

אלכס קושניר: נחכה כמה דקות.

אלכס קושניר: אישור מוסדות הציבור לעניין סעיף 61, חוק מיסוי מקרקעין.

אלכס קושניר: רשימה מספר 20-236-22.

משה גפני: אני מבקש להסביר.

אלכס קושניר: בבקשה.

אלכס קושניר: אני סבור שלא צריך להצביע על הרוויזיה הזאת ואם להצביע על הרוויזיה, צריך לקבל אותה.

אלכס קושניר: מדובר על פעולות מיסיונריות ואני בכלל מאשים את הממשלה הזאת שעוסקת במיסיון.

אלכס קושניר: התפרסם בערוץ 7 שנותנים לעמותות מיסיון עמותות מיסיונריות, תקציב על הקורונה כאשר כאן נלחמים על כל שקל כדי לתת לעצמאים, לתת לקבוצות שסובלות מהקורונה, הולכים ונותנים לעמותות מיסיונריות.

אלכס קושניר: הולך משרד האוצר ונותן סיוע בקורונה, באומיקרון, בכלל בכל הנושא של הקורונה לעמותות מיסיונריות.

אלכס קושניר: בדיון היה ברור שכאן אנחנו מדברים על עמותות מיסיונריות.

אלכס קושניר: העמותה הזאת היא עמותה מיסיונרית.

אלכס קושניר: כל אחד יודע.

אלכס קושניר: כל ילד יודע שעדי ה' היא עמותת מיסיון.

אלכס קושניר: המדינה נותנת להם את האפשרות לקבל תרומות ולא לשלם מס על חשבון משלם המיסים הישראלי.

אלכס קושניר: אני סבור שזאת טעות גדולה אני חושב שזה לא בסדר.

אלכס קושניר: זאת ממשלה שעושה מיסיון, מסייעת למיסיונרים ואני לא מבין למה.

ינון אזולאי: אני רוצה להצטרף לדברים של הרב גפני ולומר דבר אחד פשוט.

ינון אזולאי: ראיתם, הייתה עמותה "עד כאן" ועוד עמותה אחת שיכול להיות שיש לנו חילוקי דעות לגביה אבל לגבי המיסיון באמת יש קונצנזוס של כולנו.

ינון אזולאי: כל אחד מאיתנו אומר שאנחנו לא בעד המיסיון וכל אחד אומר שקשה לו להצביע עבור המיסיון.

ינון אזולאי: אדוני היושב ראש, אתה בעצמך לא מסכים עם זה.

ינון אזולאי: ולדימיר, אתה גם לא מסכים עם זה ואני בטוח שגם ידידנו חבר הכנסת בני בגין לא מסכים עם המיסיון.

ינון אזולאי: להביא דבר הזה שהוא מיסיון אלינו?

ינון אזולאי: הדבר האלמנטרי שהיה צריך להיות כאן עכשיו היה לומר שאנחנו מבינים את המצב, יש את הנושא בבית המשפט, נמתין איתו.

ינון אזולאי: הבעיה הגדולה היא שנאמר כאן שיש כאן מיסיון.

ינון אזולאי: לא שמענו סיפורים.

ינון אזולאי: יושב כאן משרד המשפטים ומשרד האוצר ואמר שהיה כאן מיסיון וכי יש קטינים שדיברו איתם.

ינון אזולאי: הסיפור של המיסיון יכול לפגוע בכולם.

ינון אזולאי: תודה רבה.

אלכס קושניר: אני חושב שהנושא הזה של מיסיון, לצערי הרב כרגע לא מנוגד לחוק וזו אחת הבעיות.

ינון אזולאי: חרפה.

אלכס קושניר: לכן אני אבקש להצביע למרות שאני אומר לכם שאני מצביע בלב מאוד מאוד כבד.

משה גפני: אתה לא חייב להצביע.

משה גפני: חכה עוד יום.

אלכס קושניר: מי בעד קבלת הרוויזיה?

אלכס קושניר: מי נגד?

אלכס קושניר: הרוויזיה לא נתקבלה

אלכס קושניר: הרוויזיה לא התקבלה.

אלכס קושניר: יש לנו עוד שתי העברות תקציביות שאנחנו צריכים להצביע עליהן.

אלכס קושניר: פנייה מספר 113, משרד הכלכלה וההתעשייה.

אלכס קושניר: מי בעד קבלת הרוויזיה?

אלכס קושניר: מי נגד?

אלכס קושניר: הרוויזיה לא נתקבלה

אלכס קושניר: הרוויזיה לא התקבלה.

אלכס קושניר: פנייה מספר 126-124, שירותי דת.

אלכס קושניר: מי בעד קבלת הרוויזיה?

אלכס קושניר: מי נגד?

אלכס קושניר: הרוויזיה לא נתקבלה

אלכס קושניר: הרוויזיה לא התקבלה.

אלכס קושניר: אנחנו סיימנו את הדיונים להיום.

אלכס קושניר: תודה רבה.

אלכס קושניר: הישיבה נעולה.